open-index/open-wikipedia-markdown huggingface dataset:
అభయ్ పాటిల్

**అభయ్ కుమార్ పాటిల్**(జననం 1969)భారతీయ జనతా పార్టీకి చెందిన ఒక భారతీయ రాజకీయ నాయకుడు. ఆయన ప్రస్తుతం కర్ణాటక శాసనసభలో భారతీయ జనతా పార్టీ తరపున బెల్గాం దక్షిణ నియోజకవర్గానికి ప్రాతినిధ్యం వహిస్తున్నారు. అంతకుముందు 2004 నుండి 2008 వరకు హీరే బాగేవాడి నియోజకవర్గానికి, 2009 నుండి 2013 వరకు బెల్గాం దక్షిణ నియోజకవర్గానికి ఎమ్మెల్యేగా పనిచేశారు.

## రాజకీయ జీవితం
అభయ్ పాటిల్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 శాసనసభ ఎన్నికలలో హైర్ బాగేవాడి శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. ఆయన ఆ తరువాత 2004 శాసనసభ ఎన్నికలలో నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి శివపుత్రప్ప చన్నబసప్ప మాలగిపై 3698 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

అభయ్ పాటిల్ హైర్ బాగేవాడి నియోజకవర్గం 2008లో రద్దు కావడంతో 2008 శాసనసభ ఎన్నికలలో బెల్గాం దక్షిణ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి కిరణ్ కృష్ణారావు సయనక్ పై 12990 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎంఈఎస్ అభ్యర్థి శంభాజీ లక్ష్మణ్ పాటిల్‌పై 6310 ఓట్ల తేడాతో ఓడిపోయాడు.

అభయ్ పాటిల్ 2018 శాసనసభ ఎన్నికలలో  బీజేపీ అభ్యర్థిగా తన సమీప ప్రత్యర్థి కాంగ్రెస్ అభ్యర్థి ఎండి లక్ష్మీనారాయణపై 58,692 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 2023 శాసనసభ ఎన్నికలలో  బీజేపీ అభ్యర్థిగా తన సమీప ప్రత్యర్థి కాంగ్రెస్ అభ్యర్థి ప్రభావతి బి మస్తిమర్దిపై 12,308 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు
ట్రాప్ ఫర్ ది సెవెన్ ఇటలీ సినిమా

"ట్రాప్ ఫర్ ది సెవెన్ స్పయిస్ " Trap for Seven Spies ఇటలీ,స్పెయిన్ దేశాల సంయుక్త నిర్మాణం ఈ సినిమా. 
	Mario Amendola దర్శకత్వంలో 1966లో ఇటలీ, స్పెయిన్ భాషల్లో తీసిన సినిమా ఈ పేరుతో ఇంగ్లీషులోకి డబ్ చేశారు. అభిమానులు రహస్యంగా ఉంటూ యుద్ధంలో జర్మనీ ఓటమికి సహకరించిన ప్రజల మీద, కార్యకర్తలమీద ప్రతీకారం తీర్చుకోడానికి ప్రయత్నం చేయడమే ఈ సినిమా ఇతివృత్తం. ఒక మాజీ నాజీ కల్నల్, ధనికుడు తన మాజీ నాజీ అనుచరులతో కలిసి ఒక ఫ్రెంచ్ castleలో ఉంటూ, పూర్వం మిత్రరాజ్యాల పక్షంలో పనిచేసిన అయిదుగురు పురుషులు, ఇద్దరు మహిళలు,మొత్తం  ఏడుమందిని బంధించి, అందరినీ తానే నాజీల తరఫున విచారించి అందరికీ మరణశిక్ష విధిస్తాడు. రోజుకొకరి చొప్పున మరణశిక్ష అమలుచేయడానికి తీర్మానిస్తాడు. 
ఆ బందీలు బ్రతుకుకోసం పోరాటంచేస్తారుగానీ, చివరకు ఇద్దరు మాత్రమే ఆ నాజీ నరహంతకుడిని చంపి, తప్పించుకొంటారు, మిగతవారు మరణిస్తారు. 
కథ ఆరంభంలోనే ఆ బందీలలో ఒకరు ముళ్ల కంచె లోపల నిలబడి, వెలుపలికి చూస్తున్నపుడే అతడు బందీ అని, చిక్కుపడ్డాడనీ మనం గ్రహిస్తాము. ఈ సినిమాలో దర్శకుడు జూమ్ లెన్సును ఉపయోగించి అద్భుతమయిన ఫలితాలు సాధించాడు. బందీ మెడమీద చేపట్టుగొడ వద్ద నిలబడి క్రిందకు చూస్తాడు. అతని ముఖ్యం నుంచి లాంగ్ షాట్ కు జూమ్ చేస్తాడు. మెడ పయన, చివర ఎంత ఎత్తున ప్రమాదకరంగా నిలబడిఉన్నాడో ప్రేక్షకులు గ్రహిస్తారు. ఆల్ఫ్రెడ్ హిచ్. కాక్ జూమ్ శిల్పాన్ని Strangers on train లో కుడా అద్భుతంగా ఉపయోగిస్తాడు. 
ఈ సినిమా దర్శకుడు అమెండోలా రచయిత, స్క్రీన్ ప్లే రచయిత, దర్శకుడు కూడా. దాదాపు 30 సినిమాలు తీశాడు.
సంభాజీ పాటిల్

**సంభాజీ లక్ష్మణ్ పాటిల్‌** కర్ణాటక రాష్ట్రానికి చెందిన రాజకీయ నాయకుడు. ఆయన 2013 శాసనసభ ఎన్నికలలో బెల్గాం దక్షిణ శాసనసభ నియోజకవర్గం నుండి  ఎమ్మెల్యేగా ఎన్నికై నాలుగుసార్లు బెలగావి సిటీ కార్పొరేషన్‌ మేయర్‌గా పని చేశాడు.
## రాజకీయ జీవితం
సంభాజీ పాటిల్ మహారాష్ట్ర ఏకీకరణ సమితి ద్వారా రాజకీయాల్లోకి వచ్చి వివిధ హోదాల్లో పని చేసి 1991, 1992, 1993, 2003లో బెలగావి సిటీ కార్పొరేషన్‌ మేయర్‌గా పని చేసి ఎంఈఎస్ నాయకులతో విభేదించి 2003లో పార్టీని వీడి ఆ తరువాత కర్ణాటక కాంగ్రెస్ పార్టీ, కాంగ్రెస్‌ పార్టీలలో పని చేసి దశాబ్దం తర్వాత తిరిగి ఎంఈఎస్లో చేరి 2013 శాసనసభ ఎన్నికలలో బెల్గాం దక్షిణ శాసనసభ నియోజకవర్గం నుండి ఎంఈఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అభయ్ పాటిల్‌పై 6310 ఓట్ల గెలిచి ఎమ్మెల్యేగా ఎన్నికయ్యాడు.
## మరణం
సంభాజీ పాటిల్ కిడ్నీ వ్యాధితో బాధపడుతూ 2019 మే 17న మరణించాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
నోకియా

**నోకియా కార్పొరేషన్** ఫిన్లాండుకు చెందిన బహుళజాతి టెలికమ్యూనికేషన్స్, సమాచార సాంకేతిక, కన్స్యూమర్ ఎలక్ట్రానిక్స్ సంస్థ. ఇది 1865 లో ఒక పల్ప్ మిల్లుగా ప్రారంభమైంది. నోకియా ప్రధాన కార్యాలయం ఫిన్లాండ్ దేశంలో గ్రేటర్ హెల్సింకి నగరంలో భాగమైన ఎస్పూ లో ఉంది. 2020 నాటికి నోకియా సుమారు 100 దేశాలకు పైగా 92000 మంది పైచిలుకు ఉద్యోగులను కలిగి ఉంది.

## గమనికలు

## మూలాలు

వర్గం:బహుళజాతి కంపెనీలు
నేహా కపూర్

**నేహా కపూర్** (జననం 1983 మార్చి 31) ఒక భారతీయ మోడల్, సౌందర్య పోటీ టైటిల్ హోల్డర్. ఆమె ఫెమినా మిస్ ఇండియా 2006 గెలుచుకుంది. మిస్ యూనివర్స్ 2006 పోటీలో భారతదేశానికి ప్రాతినిధ్యం వహించింది. ఆమె కునాల్ నయ్యర్ ను వివాహం చేసుకుంది.

## ప్రారంభ జీవితం
నేహా కపూర్ న్యూఢిల్లీలో ఒక పంజాబీ హిందూ కుటుంబంలో జన్మించింది. ఆమె చాలా చిన్న వయస్సులోనే శాస్త్రీయ నృత్య రూపాలను నేర్చుకుంది. ఆమె భరతనాట్యంలో నాలుగు సంవత్సరాలు, కథక్ లో ఎనిమిది సంవత్సరాలు శిక్షణ పొందింది. ఆమె పెర్ల్ అకాడమీ నుండి ఫ్యాషన్ డిజైన్ డిగ్రీని పూర్తి చేసింది. ఆమె సోదరి నినా కపూర్ న్యూస్ కాస్టర్.

## కెరీర్
ఫెమినా మిస్ ఇండియా యూనివర్స్ 2006 కిరీటాన్ని గెలుచుకోవడంతో పాటు, ఆమె ఈ పోటీలో ఫెమినా మిస్ ఫ్రెష్ ఫేస్, ఫెమినా మిస్ ఫోటోజెనిక్ అవార్డులను కూడా గెలుచుకుంది.

జూలై 23న లాస్ ఏంజిల్స్ లో జరిగిన మిస్ యూనివర్స్ 2006 పోటీలో ఆమె భారతదేశానికి ప్రాతినిధ్యం వహించింది. ఆమె సెమీఫైనల్స్ లో టాప్ 20 కి చేరుకుంది.

## మూలాలు

వర్గం:1984 జననాలు
వర్గం:ఫెమినా మిస్ ఇండియా విజేతలు
వర్గం:జీవిస్తున్న ప్రజలు
ఎం.టి. పద్మ

**ఎం.టి. పద్మ**  (9 జనవరి 1943 - 12 నవంబర్ 2024) కేరళ రాష్ట్రానికి చెందిన రాజకీయ నాయకురాలు. ఆమె కోయిలండి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై 1991 నుండి 1995 వరకు కె. కరుణాకరన్, ఎ.కె.ఆంటోనీ మంత్రివర్గంలో మత్స్య, గ్రామీణాభివృద్ధి, రిజిస్ట్రేషన్ శాఖ మంత్రిగా పని చేసింది. 

## రాజకీయ జీవితం
ఎం.టి. పద్మ లా కాలేజీలో చదువుతున్న సమయంలో కేరళ స్టూడెంట్స్ యూనియన్ (కేఎస్‌యూ)తో ఆమె తన రాజకీయ జీవితాన్ని ప్రారంభించి జిల్లా ఉపాధ్యక్షురాలిగా, కేఎస్‌యూ రాష్ట్ర అధ్యక్షురాలిగా పని చేసి ఆ తరువాత కాంగ్రెస్ పార్టీలో చేరి కెపిసిసి సభ్యురాలిగా, మహిళా కాంగ్రెస్ రాష్ట్ర ప్రధాన కార్యదర్శిగా, సేవాదళ్ కుటుంబ సంక్షేమ కమిటీ సభ్యురాలిగా, కోజికోడ్ డిసిసి కోశాధికారిగా, కార్యదర్శిగా వివిధ హోదాల్లో పని చేసి 1982 కేరళ శాసనసభ ఎన్నికలలో  నాదపురం శాసనసభ నియోజకవర్గం నుండి  కాంగ్రెస్ అభ్యర్థిగా పోటీ చేసి ఓడిపోయింది. ఆమె 1987 కేరళ శాసనసభ ఎన్నికలలో కోయిలండి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికైంది.

ఎం.టి. పద్మ 1991 కేరళ శాసనసభ ఎన్నికలలో కోయిలండి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి రెండోసారి ఎమ్మెల్యేగా ఎన్నికై  1991 నుండి 1995 వరకు కె. కరుణాకరన్, ఎ.కె.ఆంటోనీ మంత్రివర్గంలో మత్స్య, గ్రామీణాభివృద్ధి, రిజిస్ట్రేషన్ శాఖ మంత్రిగా పని చేసింది. ఆమె ఆ తరువాత 1999లో పాలక్కాడ్, 2004లో వడకర లోక్‌సభ ఎన్నికల్లో పోటీ చేసి ఓడిపోయి అనంతరం 2013లో కోజికోడ్‌ కార్పొరేషన్‌ ఎన్నికలలో గెలిచి కార్పొరేషన్‌లో ప్రతిపక్ష నాయకురాలిగా పని చేసింది.
## మరణం
ఎం.టి. పద్మ 81 సంవత్సరాల వయస్సులో 2024 నవంబర్ 12న ముంబైలో మరణించింది.   
## మూలాలు

వర్గం:కేరళ రాజకీయ నాయకులు
వర్గం:కేరళ వ్యక్తులు
విఠల్ సోమన్న హలగేకర్

**విఠల్ సోమన్న హలగేకర్** (జననం 7 జనవరి 1963) కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో ఖానాపూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
విఠల్ సోమన్న హలగేకర్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 శాసనసభ ఎన్నికలలో ఖానాపూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అంజలి నింబాల్కర్ చేతిలో 5,133 ఓట్లు తేడాతో ఓడిపోయాడు. ఆయన 2023 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అంజలి నింబాల్కర్‌పై 54,629 ఓట్ల మెజారితో గెలిచి తొలిసారి ఎమ్మెల్యేగా ఎన్నికయ్యాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2023 కర్ణాటక శాసనసభ్యులు
బాబాసాహెబ్ పాటిల్

**బాబాసాహెబ్ పాటిల్** కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో కిత్తూరు శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
బాబాసాహెబ్ పాటిల్ కాంగ్రెస్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2023 శాసనసభ ఎన్నికలలో కిత్తూరు నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మహంతేష్ దొడ్డగౌడర్‌పై 2,993 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
ఐబిఎం

**ఇంటర్నేషనల్ బిజినెస్ మెషీన్స్** (IBM) ఒక అమెరికన్ బహుళజాతి సంస్థ. దీనినే *బిగ్ బ్లూ* అనే ముద్దుపేరుతో కూడా పిలుస్తారు. దీని ప్రధాన కార్యాలయం ఆర్మాంక్, న్యూయార్క్ లో ఉంది. ఇది 175 కి పైగా దేశాలలో పనిచేస్తుంది. పబ్లిక్ స్టాక్ మార్కెట్ లో నమోదు అయి ఉన్న కంపెనీ. ఐబిఎం ప్రపంచంలోనే అతిపెద్ద పారిశ్రామిక పరిశోధనా సంస్థ. దీనికి సుమారు డజను దేశాలకు పైగా 19 పరిశోధనా కేంద్రాలు ఉన్నాయి. 1993 నుంచి 2021 దాకా సుమారు 29 సంవత్సరాల పాటు అత్యధిక అమెరికన్ పేటెంట్లు కలిగిఉన్న సంస్థ. 

ఈ సంస్థ 1911లో *కంప్యూటింగ్-టాబ్యులేటింగ్-రికార్డింగ్* (CPR) అనే పేరుతో ప్రారంభమైంది. 1924 లో దీనిని ఇంటర్నేషనల్ బిజినెస్ మెషీన్స్ అని పేరు మార్చారు. 1960, 70 దశకాల్లో సిస్టం 360 ఆధారిక మెయిన్ ఫ్రేమ్ కంప్యూటర్లను అభివృద్ధి చేయడం ద్వారా కంప్యూటింగ్ పరికరాల ఉత్పత్తిలో అగ్రస్థానంలో నిలిచింది. అప్పట్లో అమెరికాలో 80 శాతం, ప్రపంచ వ్యాప్తంగా 70 శాతం కంప్యూటర్లను ఈ సంస్థే తయారు చేసేది.

1981 లో మొదటిసారిగా ఐబిఎంపర్సనల్ కంప్యూటర్ పేరుతో మైక్రోకంప్యూటర్లను మార్కెట్లో ప్రవేశపెట్టింది. ఇది మైక్రోసాఫ్ట్ సంస్థ అభివృద్ధి చేసిన డాస్ ఆపరేటింగ్ సిస్టం సహాయంతో పనిచేసేది. ఇప్పటికీ మైక్రోసాఫ్ట్ తయారు చేసిన సాఫ్ట్‌వేరు వ్యక్తిగత కంప్యూటర్ల మార్కెట్‌ను శాసిస్తుండటం గమనార్హం.

## మూలాలు

వర్గం:బహుళజాతి కంపెనీలు
వర్గం:సాఫ్టువేరు సంస్థలు
విద్వాన్ అన్నవారపు వెంకట రాఘవశాస్త్రి

విద్వాన్ అన్నవరపు వేంకట రాఘవశాస్త్రి (శుభకృత్ 1841 లేదా 42-మరణం 1927సంవత్సరం). వెంకట రాఘవశాస్త్రి గారి తాతగారు వెంకటాద్రి శాస్త్రి పౌరాణికులు, తండ్రి సుబ్రహ్మణ్య సిద్ధాంతి జ్యోతిష విద్వాంసులు. తల్లి లక్ష్మమ్మ ఒంగోలులో ప్రసిద్ధ కుటుంబం ధారావారి ఆడపడుచు.
వీరి స్వస్థలం ఒంగోలుజిల్లా కొత్తపట్టణం, ఈయన ఇంగువ వెంకట రామశాస్త్రి, ఇంగువ పట్టాభి రామశాస్త్రి వద్ద కావ్య నాటకాదులు చదివి,  కాశీ వెళ్ళి విద్యాభ్యాసం చేశారు. తొలిభార్య చనిపోతే, ధారావారి అమ్మాయిని చేసుకొన్నారు. కంచివెళ్ళి ఎంబారు జియ్యరు స్వామి సన్నిధిలో శాస్త్రాలు చదివారు, కంచిలో శ్రీరంగ నారాయణ జియ్యరు సన్నిధిలో శ్రీ రామానుజ భాష్యాదులు అభ్యసించాలని అభిలషించారుగానీ, ఈయన శ్రీ వైష్ణవులు కారు కనుక ఆ కోరిక తీరలేదు. 
కుంభకోణం సమీపంలోని తిరువిశ నల్లూరు గ్రామంలో మహా మహోపాధ్యాయ రామసుబ్రహ్మణ్యశాస్త్రులను ఆశ్రయించమని కంచిలో నారాయణ జియ్యరు సలహా ఇచ్చారు. వెంకట రాఘవశాస్త్రి సుబ్రహ్మణ్యశాస్త్రుల వద్ద శంకరభాష్యం, వాచస్పత్యం, తదితర అద్వయిత గ్రంథాలు అధ్యయనం చేశారు, మహా పండితుల సన్నిధిలో ఉభయ మత సిద్ధాంతాలను  బోధపరచుకొని, 1880 ప్రాంతంలో కొత్తపట్నం తిరిగివచ్చారు. అక్కడ "సీ కష్టం ఆఫీసు"లో పనిచేస్తున్న ఒంగోలు వెంకట రంగయ్య పంతులు వీరి ప్రథమ శిష్యులై, రెండు మూడు ఏళ్ళపాటు వేదాంతం చదివారు. ఆ తర్వాత అక్కడ అనేకమంది ఆయన వద్ద వేదాంతం చదువుకొన్నారు.
రాఘవశాస్త్రి గొప్ప బోధకులు, ఎంత జటిల విషయాన్నయినా వివరించే ప్రగ్జ కలిగినవారు. ఈయన 1905 లో నెల్లూరులో స్థిరపడి, 1910 నుండి నెల్లూరు కాశిఖేలవారివీధిలోని వేదాంతమందిరంలో 1927 లో మరణించేవరకూ వేదాంత ప్రవచనం చేశారు. 1915 లో కాశిఖేలవారివీధిలో ఇల్లుకొన్నారు. 
1918లో పూరీయాత్ర చేసి, చైతన్య మతం వంక ఆకర్షితులయ్యారు. తిరువశై రామసుబ్బాశాస్త్రి త్రిమత భాష్యాలూ బోధిస్తూ, శంకరులు విష్ణభక్తులని, చైతన్య భక్తిని ప్రచారంచేస్తూ, చాలామంది పండితులను నామాలు ధరించేటట్లు చేశారట. వీరి శిష్యరికంలో రాఘవాచార్యులు చైతన్య భక్తులై, ఆ మతం స్వీకరించి చందన నామాలు ధరించి,  దక్షిణదేశ యాత్ర చేసి, నెల్లూరులో ఏటా చైతన్యస్వామి జయంతి జరిపేవారు.
1893లో నెల్లూరులో ప్రచురణ పొందిన శారీరక న్యాయ సంగ్రహం శాస్త్రి గారిదని అంటారు, కానీ అందులో రచయిత పేరు లేదు. “బ్రహ్మ సూత్రార్థదీపికా” ఆయనరచనని అంటారు కానీ ముఖపత్రంమీద పేరు లేదు. 
ఆయన “శ్రీ చైతన్య లీలాసుధానిధి” పేర 3219 శ్లోకాలతో ఒక గ్రంథం రచించారు. ఇందులో ప్రథమలీల, మధ్యమలీల, అంత్యలీల అని మూడు స్కంధాలు. ప్రథమలీల 19 వ సర్గలో  రాధాకృష్ణుల ప్రేమతత్వాన్ని వివరించే అంతర్ నాటకం ఉంది. 1920 -22 మధ్యకాలంలో ఈ గ్రంథరచన తెలుగులిపిలో చేశారు.  తర్వాత శిష్యులు కాళిదాసు వెంకటసుబ్బాశాస్త్రి దానికి ఒక నకలు రాశారు. రాఘవశాస్త్రి కుమారులు నాగరలిపిలో మరొక ప్రతి తయారుచేశారు. రాఘవశాస్త్రి సహాయంతో అనేక గ్రంథాలు ఆచ్చయినా ఆయన ఈ రచన మాత్రం అచ్చుకాలేదు. దక్షిణదేశంలో చైతన్య చరిత్రకు సంబంధించిన తొలి గ్రంథం ఇదే అని అంటారు.‌
కాళిదాసు వెంకట సుబ్బాశాస్త్రి వంటి అనేకమంది పండితులు వీరివద్ద చదువుకున్నారు. వీరి సంతాపసభ నెల్లూరు వేద సంస్కృత పాఠశాలలో 28-8-1927 సాయంత్రం జరిగింది. 
మూలాలు: 1. రాఘవశాస్త్రి సంతాపసభ వార్త వివరంగా దేశబంధు 5-9-1927, సంచిక, పుట 905 లో ఉంది. 
2. జమీన్ రైతు వారపత్రిక 8-10-1976 సంచికలో  పెననేపల్లి గోపాలకృష్ణ వ్యాసం. 
3. ఒంగోలు వెంకటరంగయ్య గ్రంథం “ కొందరు నెల్లూరు గొప్పవారు”
సింహిక

**సింహిక** హిందూ పురాణాల్లో ఒక రాక్షసి. రామాయణంలో సుందర కాండలో ఈమె గురించి ప్రస్తావన ఉంటుంది. ఈమె హనుమంతుని చేతిలో మరణించింది.

## పురాణ గాథ
శ్రీరాముని భార్య సీతను వనవాసంలో ఉండగా రావణాసురుడు అపహరిస్తాడు. ఆమెను వెతుకుతూ రామలక్ష్మణుడు సుగ్రీవాది వానరసేనను, హనుమంతుని కలుస్తారు. రాముడు సుగ్రీవుని పీడిస్తున్న అతని అన్న వాలిని వధించి ప్రతిగా సీతను వెతకడంలో సహాయం చేయమని కోరతాడు. హనుమంతుడు లంకలో ఉన్న సీతను వెతకడానికి సముద్రాన్ని దాటి వెళుతుండగా మొదట పర్వతరాజు మైనాకుడు అతన్ని అడ్డగిస్తాడు. అతని ఆతిథ్యాన్ని స్వీకరించి హనుమ మరింత ముందుకు వెళతాడు. తర్వాత దేవతలు హనుమ యుక్తిని పరిశీలించడానికి పంపిన సురసను దాటి ముందుకు వెళతాడు. తర్వాత సింహిక సముద్ర నదీజలాల్లో దాగి హనుమంతుని నీడ పసిగడుతుంది. ఇద్దరూ ఒకరిని మించి ఒకరు శరీరాలు పెంచుకోగా, హనుమంతుడు వెంటనే తగ్గి ఆమె నోటిగుండా ప్రవేశించి చీల్చి చంపుతాడు. తర్వాత తన లంకా ప్రయాణాన్ని కొనసాగిస్తాడు.

## మూలాలు

వర్గం:రామాయణంలోని పాత్రలు
యంత్ర్ (కళాకారుడు)

యంత్ర్ (ఆంగ్లం: Yantr) భారతదేశంలోని ఢిల్లీకి చెందిన గ్రాఫిటీ కళాకారుడు. యంత్ర్ అనేది సంస్కృత పదం, దీని అర్థం "యంత్రం".

## ప్రారంభ జీవితం
ఆయన అస్సాంలో పెరిగాడు. అతను సమకాలీన కుడ్య కళ (mural art)ను భారతదేశంలో వీధి కళగా ప్రవేశపెట్టిన భారతీయ కళాకారుడు, డిజైనర్. ఆయన బరోడా మహారాజా సయాజీరావ్ విశ్వవిద్యాలయం నుండి లలిత కళల విభాగం పూర్వ విద్యార్థి. వీధి కళల ఉద్యమాన్ని ప్రారంభించడానికి ముందు, అతను దాదాపు 10 సంవత్సరాలు ప్రకటనలలో ఆర్ట్ డైరెక్టర్గా పనిచేశాడు, అక్కడ అతను భారతీయ బ్రాండ్లతో పాటు పలు అంతర్జాతీయ బ్రాండ్లకు పనిచేశాడు. అతను భారతదేశంలోని ముంబై, కొచ్చి, సిమ్లా, పూణే వంటి  నగరాలలో కుడ్య కళ ఉద్యమాన్ని విస్తరించాడు.

## కెరీర్
యంత్ర్ 2006లో వీధి కళ (street art)కు ఆకర్శితుడై 2008-09లో పనిచేయడం ప్రారంభించాడు. ఢిల్లీ, గౌహతి, పూణే, ముంబైలతో సహా వివిధ నగరాల్లో కుడ్యచిత్రాలను చిత్రించడానికి ఆయన భారతదేశం అంతటా పర్యటించాడు. నల్లధనానికి వ్యతిరేకంగా 2011లో రాత్రంతా ఢిల్లీలో వివిధ ప్రదేశాలలో నోట్లతో ఒక వ్యక్తిని స్టెన్సిల్ చేశాడు. పర్యావరణ సమస్యలపై అవగాహన కల్పించడానికి ఆయన యాంత్రిక ముసుగు ధరించిన బుద్ధుడు. అతను 2014 వీధి కళా ఉత్సవంలో హౌజ్ ఖాస్ సె కార్డేరోకు ఆర్ట్ హార్ట్ ఎక్స్ఛేంజ్ ను కూడా సృష్టించాడు. అతను అస్సాం జంతుప్రదర్శనశాల సమీపంలో రక్తస్రావం అవుతున్న ఖడ్గమృగాన్ని చిత్రించాడు, దాని కొమ్ముల కోసం ఖడ్గమృగాల అక్రమ వేటను హైలైట్ చేశాడు. ఆయన సెయింట్ + ఆర్ట్ ముంబైలో పాల్గొన్నాడు. కొచ్చి ముజిరిస్ బినాలేలో, అతను ఒక పెద్ద తిమింగలం చిత్రించాడు. అతను ఢిల్లీలోని గ్రామానికి సమీపంలో భూమిపై పశుగ్రాసం ఏర్పాటు చేయడం ద్వారా భారీ పక్షిని కూడా సృష్టించాడు. 2014లో వీధి కళా ఉత్సవాల సందర్భంగా, ఢిల్లీలోని షాపూర్ జాట్ ప్రాంతంలో ఐదు అంతస్తుల భవనం వైపు ఒక కన్ను ఉన్న పెద్ద డ్రోన్ కుడ్యచిత్రాన్ని రూపొందించాడు. వీధి కళ ద్వారా సంక్లిష్టమైన విషయాలను సాధారణ ప్రజలకు తీసుకురావాలని ఆయన లక్ష్యంగా పెట్టుకున్నాడు. అతను సెయింట్ + ఆర్ట్ ఢిల్లీ 2014, భారతదేశంలో మొదటి స్ట్రీట్ ఆర్ట్ ఎగ్జిబిషన్-"దిస్ ఈజ్ నాట్ స్ట్రీట్ ఆర్ల్" లో కూడా పాల్గొన్నాడు. అతను అక్టోబరు 2014లో 18 డిగ్రీల ఉత్సవంలో పాల్గొని షిల్లాంగ్ కుడ్యచిత్రాలను చిత్రించాడు. ముంబైలో జరిగిన వీధి కళా ఉత్సవం సందర్భంగా, రంజిత్ దహియా, ఆయన కలిసి భారతీయ సినిమా పితామహుడు దాదాసాహెబ్ ఫాల్కే చిత్రీకరించే భారతదేశపు అతిపెద్ద కుడ్యచిత్రాన్ని చిత్రించడానికి భాగస్వామ్యం చేసుకున్నారు. అతను ఒక సాధారణ గోడను ఒక కిటికీతో ఒక కలల సన్నివేశంలో చిత్రించాడు, ఇది తరువాత హోమ్ అండ్ డిజైన్ ట్రెండ్ల పత్రికలో కనిపించింది. 2015లో, ఆయన ఢిల్లీలో క్యాడ్బరీ ఓరియో బిస్కెట్ల కోసం ప్రచార గోడ కళలను రూపొందించాడు. 2016లో, అతను భారతదేశపు ఎత్తైన కుడ్యచిత్రం, 115 అడుగుల ఎత్తైన నీటి ట్యాంక్ను చిత్రించాడు, ఇది జాతీయ రాజధాని ప్రాంతం గుర్గావ్ లో *మిషన్ చిరుత* అనే వన్యప్రాణుల సంరక్షణను వర్ణిస్తుంది. సెప్టెంబరు 2016లో, అతను పూణేలో భారతదేశపు మొట్టమొదటి ఫైర్ స్టేషన్ చిత్రించాడు, ఇది అగ్నిమాపక సిబ్బంది ధైర్యాన్ని, స్ఫూర్తిని వర్ణిస్తుంది.

## శైలి
ఆయన శైలి తన తండ్రి గ్యారేజీలో తన చిన్ననాటి అనుభవాలు, కళల రంగంలో పని ద్వారా ప్రభావితమైంది. పరిశీలనాత్మక ఇతివృత్తాలతో కూడిన అతని కళల సమ్మేళనాలకు బయో-మెకానికల్స్ అని పేరు.

## మూలాలు

వర్గం:జీవిస్తున్న ప్రజలు
సురస

**సురస** హిందూ పురాణాలలో కనిపించే దేవత. ఈమె సర్పాలకు తల్లిగా భావిస్తారు. ఈమె గురించి బాగా ప్రాచుర్యంలో ఉన్న గాథ రామాయణంలోని, సుందర కాండలో కనిపిస్తుంది.

## పురాణ గాథ
శ్రీరాముని భార్య సీతను వనవాసంలో ఉండగా రావణాసురుడు అపహరిస్తాడు. ఆమెను వెతుకుతూ రామలక్ష్మణుడు సుగ్రీవాది వానరసేనను, హనుమంతుని కలుస్తారు. రాముడు సుగ్రీవుని పీడిస్తున్న అతని అన్న వాలిని వధించి ప్రతిగా సీతను వెతకడంలో సహాయం చేయమని కోరతాడు. హనుమంతుడు లంకలో ఉన్న సీతను వెతకడానికి సముద్రాన్ని దాటి వెళుతుండగా మొదట పర్వతరాజు మైనాకుడు అతన్ని అడ్డగిస్తాడు. అతని ఆతిథ్యాన్ని స్వీకరించి హనుమ మరింత ముందుకు వెళతాడు. తర్వాత దేవతలు హనుమ యుక్తిని పరిశీలించడానికి పంపిన సురసను పంపుతారు. సురసను దాటి పోవడం కోసం హనుమ శరీరాన్ని పెంచుతూ పోతాడు. సురస కూడా తన శరీరాన్ని పెంచుకుంటూ పోతుంది. అప్పుడు హనుమ యుక్తితో సూక్ష్మరూపాన్ని ధరించి ఆమె నోటిలో దూరి వెంటనే తిరిగి వస్తాడు. హనుమంతుని బలం, తెలివి తేటలను చూసి సంతోషించి సురస అతన్ని దీవించి పంపుతుంది.

## మూలాలు

వర్గం:రామాయణంలోని పాత్రలు
భారతీయ నేపథ్య గాయకుల జాబితా

ఇది భారతదేశానికి చెందిన నేపథ్య గాయకుల పాక్షిక జాబితా. 
## మహిళా నేపథ్య గాయకులు

## పురుష నేపథ్య గాయకులు

## ఇవి కూడా చూడండి
* Playback singer
* List of Indian film music directors
* Lists of Indian people
* Lists of musicians
* Hindi cinema content lists

## మూలాలు


Indian playback singers
వర్గం:తెలుగు సినిమా నేపథ్యగాయకులు
జి.డి. హరీష్ గౌడ్

**గుంగ్రాలఛత్ర దేవెగౌడ హరీష్ గౌడ ** కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో హుణసూరు శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
హరీష్ గౌడ తన తండ్రి అడుగుజాడల్లో జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి 2023 శాసనసభ ఎన్నికలలో హుణసూరు శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి హెచ్.పి. మంజునాథ్ పై 2,411 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆగస్టు 22న కర్ణాటక శాసనసభ నియమ నిబంధనలు, ఉప చట్టాల కమిటీకి (అసెంబ్లీ రూల్స్ కమిటీ) సభ్యుడిగా నియమితుడయ్యాడు.  
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2023 కర్ణాటక శాసనసభ్యులు
జి.టి. దేవెగౌడ

**గుంగ్రల్‌ఛత్ర తమ్మేగౌడ దేవెగౌడ** (జననం 1949) కర్ణాటక రాష్ట్రానికి చెందిన రాజకీయ నాయకుడు. ఆయన చాముండేశ్వరి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై  2018 మే 23  నుండి  2019  జూలై 23 వరకు ఉన్నత విద్యా శాఖ మంత్రిగా పని చేశాడు.

## రాజకీయ జీవితం
జి.టి. దేవెగౌడ 1970లలో భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి ఆ తర్వాత జనతాదళ్ (సెక్యులర్) పార్టీలో చేరి వివిధ హోదాల్లో పని చేసి 2013 శాసనసభ ఎన్నికలలో చాముండేశ్వరి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం. సత్యనారాయణపై 7,103 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సిద్దరామయ్యపై 36,042 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 2018 మే 23  నుండి  2019  జూలై 23 వరకు ఉన్నత విద్యా శాఖ మంత్రిగా పని చేశాడు.

జి.టి. దేవెగౌడ 2023 శాసనసభ ఎన్నికలలో చాముండేశ్వరి శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఎస్. సిద్దెగౌడపై 25,500 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
మహంతేష్ కౌజాలగి

**కౌజలగి మహంతేష్ శివానంద్** కర్ణాటక రాష్ట్రానికి చెందిన రాజకీయ నాయకుడు. ఆయన బైల్‌హోంగల్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
## జననం, విద్యాభాస్యం
మహంతేష్ కౌజాలగి  1971 జనవరి 10న జన్మించి, 2002లో ధార్వాడ్‌లోని కర్ణాటక విశ్వవిద్యాలయం న్యాయ కళాశాల నుండి ఎల్‌ఎల్‌బీ పట్టా పొందాడు.
## రాజకీయ జీవితం
మహంతేష్ కౌజాలగి తన తండ్రి శివానంద కౌజాలగి మరణాంతరం బైల్‌హోంగల్ నియోజకవర్గానికి జరిగిన 1996 ఉప ఎన్నికలో తొలిసారి జనతాదళ్ అభ్యర్థిగా పోటీ చేసి ఎమ్మెల్యేగా ఎన్నికయ్యాడు. ఆయన ఆ తరువాత 1999 శాసనసభ ఎన్నికలలో జేడీయూ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు. మహంతేష్ కౌజాలగి ఆ తరువాత కాంగ్రెస్ పార్టీలో చేరి 2004, 2008, 2013 శాసనసభ ఎన్నికలలో ఓడిపోయి తిరిగి 2018, 2023 శాసనసభ ఎన్నికలలో ఎమ్మెల్యేగా ఎన్నికయ్యాడు. 

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
లంకిణి

**లంకిణి** హిందూ పురాణమైన రామాయణంలో కనిపించే రాక్షసి. ఈమె పేరు ప్రకారం లంకకు కాపలాగా ఉండే మూర్తీభవించిన అధిదేవత.

## బ్రహ్మ శాపం
రామాయణం ప్రకారం ఈమె బ్రహ్మ లోకానికి కాపలాగా ఉండేది. సకలలోకాలకూ సృష్టికర్త అయిన బ్రహ్మ లోకానికే తాను కాపలా కాస్తున్నాననే గర్వంతో ఇతరులను చిన్నచూపు చూడటంతో రాక్షసులకు శాశ్వతంగా కాపలాగా ఉండమని బ్రహ్మ ఆమెను శపించాడు. లంకిణి తన తప్పును తెలుసుకుని బ్రహ్మను క్షమించమని కోరింది. తన శాపాన్ని వెనకకు తీసుకోలేని బ్రహ్మ ఆమెను ఒక వానరం చేతిలో ఓడిపోతే అది రాక్షస జాతి అంతానికి కారణమవుతుందని, ఆమెకు శాప విమోచనం అవుతుందని వరం ఇస్తాడు.

## హనుమతో పోరు
రావణుడు అపహరించిన సీతను వెతుకుతూ హనుమంతుడు సముద్రాన్ని దాటి లంకకు చేరుకుంటాడు. అక్కడ లంకకు కాపలాగా ఉన్న ఈమెను హనుమను అడ్డగించి ఎందుకు వచ్చావని ప్రశ్నిస్తుంది. హనుమ తన ఉద్దేశ్యాన్ని చెప్పకుండా ఊరికే లంకను చూసిపోదామని వచ్చానని చెబుతాడు. అతన్ని చొరబాటుదారుగా భావించిన లంకిణి అతని వీపు మీద ఒక చరుపు చరుస్తుంది. హనుమకు కోపం వచ్చి శరీరాన్ని పెంచి ఎడమచేతి పిడికిలి బిగించి లంకిణి తలపైన దెబ్బ వేస్తాడు. ఆ దెబ్బకు ఆమె విలవిలలాడుతూ నేల కూలుతుంది. అబలను చంపడం ధర్మం కాదని హనుమ అంతటితో విడిచిపెడతాడు. గాయపడ్డ లంకిణి బ్రహ్మ తనకు ఇచ్చిన వరం గుర్తుకు వస్తుంది. ఇదే లంకా వినాశనానికి హేతువని గుర్తించి హనుమకు తెలియజేసి అతన్ని లోపలికి వెళ్ళమంటుంది. అలా ఆమెకు శాపవిమోచనం కలుగుతుంది.

## మూలాలు

వర్గం:రామాయణంలోని పాత్రలు
దర్శన్ ధ్రువనారాయణ

**దర్శన్ ధ్రువనారాయణ**  కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో నంజనగూడు శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
దర్శన్ ధ్రువనారాయణ తన తండ్రి ఆర్.ధ్రువనారాయణ మరణాంతరం భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 2023 శాసనసభ ఎన్నికలలో నంజనగూడు శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి బిజెపి అభ్యర్థి బి. హర్షవర్ధన్‌పై 47,607 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. దర్శన్‌కు 1,09,125 ఓట్లు రాగా, బీజేపీ అభ్యర్థి హర్షవర్ధన్ కు 61,518 ఓట్లు వచ్చాయి.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
కె. హరీష్ గౌడ్

**కె. హరీష్ గౌడ్**  కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో చామరాజ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
## రాజకీయ జీవితం
కె. హరీష్ గౌడ్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 శాసనసభ ఎన్నికలలో చామరాజ శాసనసభ నియోజకవర్గం నుండి జేడీఎస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి నాల్గొవ స్థానంలో నిలిచాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎల్.నాగేంద్రపై 4,094 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2023 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు
జగదీష్ నాయర్

**జగదీష్ నాయర్**  హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు మూడుసార్లు ఎమ్మెల్యేగా ఎన్నికయ్యాడు. 

## రాజకీయ జీవితం
జగదీష్ నాయర్ హర్యానా వికాస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1996 శాసనసభ ఎన్నికలలో హసన్‌పూర్ నుండి హెచ్‍విపి అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఉదయ్ భాన్‌పై 5,570 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత ఇండియన్ నేషనల్ లోక్ దళ్ పార్టీలో చేరి 2000 ఎన్నికలలో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ భాన్‌ చేతిలో 4,855 ఓట్ల తేడాతో ఓడిపోయాడు. జగదీష్ నాయర్ 2000 ఎన్నికలలో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ భాన్‌ చేతిలో 5,331 ఓట్ల తేడాతో ఓడిపోయాడు. 

జగదీష్ నాయర్ 2009 శాసనసభ ఎన్నికలలో హోడాల్ నుండి  ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ భాన్‌పై 2,621 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 ఎన్నికలలో  ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ భాన్‌ చేతిలో 11,680 ఓట్ల తేడాతో ఓడిపోయాడు. 

జగదీష్ నాయర్ 2019 ఎన్నికలకు ముందు భారతీయ జనతా పార్టీలో చేరి 2019 శాసనసభ ఎన్నికలలో హోడాల్ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఉదయ్ భాన్‌పై 3,387 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2019 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
రఫెల్ నాదల్

**రఫెల్ నాదల్** (జ. జూన్ 3, 1986) స్పెయిన్ కు చెందిన దిగ్గజ టెన్నిస్ క్రీడాకారుడు. ఎటిపి (అసోసియేషన్ ఆఫ్ టెన్నిస్ ప్రొఫెషనల్స్) వారి ర్యాంకుల ప్రకారం ఇతను 209 వారాల పాటు మొదటి ర్యాంకు ఆటగాడిగా నిలిచాడు. ఐదుసార్లు సంవత్సరాంతపు నంబర్ 1 ఆటగాడిగా  నిలిచాడు. నాదల్ 22 సార్లు సింగిల్ గ్రాండ్ శ్లాం టైటిల్స్ గెలిచాడు. ఇందులో రికార్డు స్థాయిలో 14 ఫ్రెంచ్ ఓపెన్ టైటిళ్ళు ఉన్నాయి. ఒకసారి ఒలంపిక్ బంగారు పతకం గెలిచాడు. కెరీర్ గ్రాండ్ స్లాం పూర్తి చేసిన ముగ్గురు ఆటగాళ్ళలో నాదల్ కూడా ఒకడు. 

రెండు దశాబ్దాల పాటు నాదల్, రోజర్ ఫెడరర్, నోవక్ జకోవిచ్ లతో పాటు ప్రపంచ టెన్నిస్ ఆటను శాసించాడు. 2024 నవంబరు నెలలో డేవిస్ కప్ లో ఆడిన తర్వాత తన కెరీర్ కు ముగింపు పలికాడు.

## మూలాలు

వర్గం:టెన్నిస్ క్రీడాకారులు
వర్గం:1986 జననాలు
గుడి మంజుల

నెల్లూరు జిల్లా గంగపట్నం గ్రామంలో గుడి రామకృష్ణా రెడ్డి సుగుణమ్మ దంపతులకు జన్మించిన మంజులకు చిన్నతనం నుండే మొక్కలు అంటే మమకారం ఎక్కువ. మొక్కలు పెంచడానికి స్థలము లేకున్నా ఉన్న కొద్ది పాటి స్థలంలో చిన్నతనం నుండి మొక్కలు పెంచి మొక్కలపై ప్రేమను చాటుకున్నారు. ఆరో తరగతి నుండి ఫ్రెండ్స్ కు మొక్కలు షేర్ చేయడం తన దగ్గర లేని మొక్కలను సేకరించడం అలవాటుగా మారింది.

వివాహం తర్వాత బాడుగ ఇంట్లో మొక్కలు పెంచడం ఇల్లు మారినప్పుడు తనతో పాటు మొక్కలను మార్చడంలో చాలా ఇబ్బందులు ఎదుర్కొంది. కూతురి కష్టాన్ని గమనించిన తండ్రి మొక్కలు పెంచడానికి అనువైన ఇంటిని కొనివ్వడంతో ఇక వెనుక తిరిగి చూడలేదు. ఇంటి ఆవరణలో చుట్టుపక్కల అంతా సుమారు 65 అంకణాలు విస్తీర్ణంలో 3000 రకాలకు పైగా మొక్కలు అంగుళం కంటైనర్ నుండి 100 లీటర్ల డ్రం వరకు వెయ్యికి పైగా కుండీలు లో ఎన్నో రకాల పూల మొక్కలు, లతలు, వృక్షాలు, నీటిమొక్కలు, ఎడారి మొక్కలు , 100కు పైగా పండ్ల మొక్కలు, రకరకాల కూరగాయ మొక్కలు ఒకటని లేదు ఎన్నెన్నో రకాలు  తన ఇంటిలో ఆవాసం ఏర్పరచుకున్నాయి.

పనిమీద ఎక్కడికెళ్లినా, ఫంక్షన్స్ కి ఎవరి ఇంటికి వెళ్ళినా ,గుడికెళ్లినా ,బడికి వెళ్ళినా సరే తన చేతిలో ఏదో ఒక మొక్క ఉండాల్సిందే. మొక్కలేని మంజులాని ఎప్పుడు చూసి ఉండరు లంచ్ బాక్స్ లేకున్నా బ్యాగ్ లో మొక్క మాత్రం ఉండాల్సిందే. కరోనా టైంలో దొరికిన ఖాళీ సమయం, యూట్యూబ్ లో చేసిన వీడియోలు ఫలితం గా మిద్దె తోట పై ఆసక్తి కలిగి మిద్దె తోట ప్రారంభానికి నాంది పలికింది. అన్ని రకాల పండ్ల మొక్కలు ,కూరగాయ మొక్కలు మిద్దె తోటలో పెంచడంతో మొదలుపెట్టి దేశ విదేశీ పండ్ల మొక్కలు 100 రకాల  పండ్ల మొక్కలు గార్డెన్లో ఉన్నాయంటే అతిశయోక్తి కాదు.

**ఉద్యోగరీత్యాఅవగాహన**

అంగన్వాడీ టీచరుగా ఇన్చార్జి సూపర్వైజరుగా  తన తోటి టీచర్లకు మొక్కలపై అవగాహన కల్పిస్తుంటారు. స్కూల్ పిల్లల చేత అంగన్వాడి కేంద్రాల్లో మొక్కలు నాటించడం పరిపాటి. సాక్ష్యం అంగన్వాడి  పిల్లలకు వండే ఆహారంలో ఉపయోగించే కూరగాయలు అంగన్వాడిలోనే పండించేందుకు ప్రయతిస్తున్నారు.

## మూలాలు

వర్గం:తెలుగు పల్లెలకు వెలుగు దివ్వెలు
ఎల్. నాగేంద్ర

**ఎల్. నాగేంద్ర**  కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో చామరాజ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
ఎల్. నాగేంద్ర భారతీయ జనతా పార్టీ ద్వారా రాజకీయాల్లోకి వచ్చి 2008 నుండి 2013 వరకు మైసూర్ సిటీ కార్పొరేషన్‌లో మాజీ కౌన్సిలర్‌గా, 2011 నుండి 2013 వరకు మైసూర్ అర్బన్ డెవలప్‌మెంట్ అథారిటీ ఛైర్మన్‌గా, 2014 నుండి 2016 వరకు  కర్ణాటక బీజేపీలో స్లమ్ మోర్చా అధ్యక్షుడిగా, 2016లో బీజేపీ కర్ణాటకలో మైసూర్ డివిజన్ ఇన్‌ఛార్జ్‌గా పని చేసి 2018 శాసనసభ ఎన్నికలలో చామరాజ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వాసుపై 14,936 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2023 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కె. హరీష్ గౌడ్ చేతిలో 4,094 ఓట్ల తేడాతో ఓడిపోయాడు.  

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు
ఫ్రీడం ఆఫ్ గెష్ గాట్ ఫ్రీడ్

"ఫ్రీడం ఆఫ్ గెష్ గాట్ ఫ్రీడ్" జర్మనీ సినిమా, దర్శకుడు Rainer werner Fassbinder(1945-1982), ఇతను జర్మనీలోని మ్యూనిక్ నగరంలో   ప్రపంచ యుద్ధకాలంలో జన్మించాడు. బాల్యం సరళంగా సాగలేదు, చాలా ఆటంకాలు, ఇబ్బందులనడుమ తుంటరి పిల్లావాడు అని పేరుపడ్డాడు. చిన్నప్పటినుంచి సినిమా పిచ్చి. జర్మనీలో తలెత్తిన "New German Cinima" ఉద్యమానికి నాయకుడు. నాటకాలు, సినిమాలు, స్క్రీన్ ప్లే రచయత కూడా. ఫాస్ బిందర్ తన సినిమాలలో స్త్రీల హక్కులు, స్వేచ్ఛ గురించి ఎక్కువగా పట్టించుకొన్నాడు. 
"ఫ్రీడం ఆఫ్ గెష్ గాట్ ఫ్రీడ్" సినిమాలో కూడా ఆయన ఈ వస్తువునే తీసుకొన్నాడు. సమాజంలో పురుషాధిక్యాన్ని, పురుషాహంకారాన్ని సున్నితంగా చూపుతాడు. గెష్ గాట్ ఫ్రీడ్ భర్త, తర్వాత ఆమె జీవితంతో సంబంధం ఉన్న పురుషులు-తల్లీతండ్రి, సోదరుడు అంతా ఆమె స్వాతంత్రేచ్ఛను నిరసిస్తారు, ఆలోచించే ఆలిని భర్త భరించలేడు, పురుషుడిమాదిరి స్వతంత్రంగా వ్యాపారం నిర్వహించుకొంటూ, ఆమె జీవించడం ఎవరూ సహించలేరు. ఆమె జీవితం పాపపంకిలం అనీ, మతవిశ్వాసాలకు వ్యతిరేకమని అంటారు. 
ఒకడు ఆమెతో సహజీవనం చేస్తాడు, కానీ ఆమె తొలిభర్తకు పుట్టిన సంతానంతో కలిసి జీవించడం సహించలేడట!
ఆమె తృప్తిగా శరీరసుఖం అనుభవించాలని, బిడ్డలకు జన్మనిచ్చి సంసారజీవితం సాగించాలని కోరుకొంటుంది. తన ఇష్టాలను నిస్సంకోచంగా చెప్తే ఏ పురుషుడూ భరించలేడు, ఆమెలా ఆలోచించే, తమకన్న మానసికంగా పరిపూర్ణత పొందిన స్త్రీని భరించలేడు ఏ పురుషుడూ. తాను యిష్టపడిన పురుషుడికి భార్యగా ఉండాలని ఆమె అలమటిస్తుంది. చివరకు ఎల్లో ఫీవర్ తో మృత్యుముఖంలో ఉన్న వ్యక్తిని చేసుకొంటుంది.

దాసీగా, బానిసగా, భార్యగా సహాజీవనం చేసిన గెష్ గాట్ ఆర్థిక స్వేచ్చ అంటే ఏమిటో గ్రహిస్తుంది. తన స్వేచ్ఛను, స్వతంత్రాన్ని హరించడానికి ప్రయత్నించిన వాళ్ళను చంపి ఆమె అడ్డుతొలగించుకొంటుంది. 
దర్శకుడు ఈ సినిమా టెలివిషన్ ను దృష్టిలో ఉంచుకొని తీశాడు. పాత్రల ప్రతి కదలిక నాటకీయంగా (highly stylised) ఉంటాయి, రంగస్థలం మీద లాగా. నేపధ్యంలో తెరమీద సముద్రం సమయాన్ని, సందర్భాన్నిబట్టి రంగులు మార్చుకొంటూ ఉంటుంది. నేపధ్య సంగీతం లేదు. 
ప్రతిసారీ  గెష్ గాట్ కాఫీలో విషం కలిపి ఇచ్చే సమయంలో మాత్రం సంగీతం వినిపిస్తుంది, ప్రేక్షకులు ఆ అంశాన్ని గుర్తిస్తారు. ఆసంగీతంతో పాటు నేపధ్యంలో అప్పుడప్పుడు శిశువు ఏడుపు, గెష్ గాట్ తో సహజీవనంచేసే పురుషులు ఆ రోదనను భరించలేరు. పాపను ఊరుకోబెట్టమని కసురుతారు. మాతృత్వం కోసం ఆమె తపించడం, ఆవిడ తల్లికావడం సహించలేని ఆమె ప్రియులూ. చివరకు ఆమె ఇద్దరు బిడ్డలు చనిపోయినట్లు సూచనగా తెలుస్తుంది. 
ఆర్థిక స్వావలంబన, స్వేచ్ఛ తన సంతోషానికి, ఆనందానికి అసలు కారణం అని ఆమె అంగీకరిస్తుంది. ఈ సినిమాలో మతం కుడా స్త్రీని అణచిపెట్టడానికి సాధనం అయినట్లు సూచించాడు దర్శకుడు. 
గెష్ గాట్ పాత్రధారిణి నటన ప్రేక్షకులను కట్టిపడేస్తుంది. ఈ తిరుగుబాటుచిత్రం మొత్తం closeupలతో సాగుతుంది. 
37 ఏళ్ల చిన్న జీవితంలో ఇరవయి సినిమాలపయినే తీశాడు ఫాస్ బిందర్.(Rainer werner Fassbinder)

మూలాలు: ఫాస్ బిందర్ సినిమాలు, అతనిమీద వెలువడిన సాహిత్యం.
నెక్నాంపూర్ చెరువు

**ఇబ్రహీం బాగ్ చెరువు** అని కూడా పిలువబడే **నెక్నాంపూర్‌ చెరువు** భారతదేశంలోని హైదరాబాదులో ఉన్న ఒక చెరువు. ఇది ఒకప్పుడు నీటి రిజర్వాయర్ నెట్వర్క్ లో భాగంగా ఉండేది, దీనిని నీటిపారుదల కోసం, చుట్టుపక్కల ప్రాంతాలలో తాగునీటిని అందించడానికి ఉపయోగించేవారు. హైదరాబాదు నగర శివారులోని గండిపేట మండలం *నెక్నాంపూర్* గ్రామంలో సుమారు వంద ఎకరాల విస్తీర్ణంలో ఉంది

## చరిత్ర
ఎడమ|thumb|నెక్నామ్ ఖాన్ చిత్రం|201x201px

ఈ చెరువును మొదట 16వ శతాబ్దం చివరలో గోల్కొండ నాల్గవ పాలకుడు ఇబ్రహీం కుతుబ్ షా తవ్వారు, ఆ తరువాత అతని మనవడు అబ్దుల్లా కుతుబ్ షా కాలంలో నిండుకుండను తలపింపచేసాడు. ఈ నిర్మాణాన్ని షా సభికులలో ఒకరైన నెక్నామ్ ఖాన్ కు అప్పగించారు. ప్రక్కనే ఉన్న మూసీ నుండి నీటిని ఉపయోగించే బదులు, గోల్కొండ కోట వెనుక ఉన్న నీటి వనరుల నుండి చెరువును నింపడానికి నెక్నామ్ ఖాన్ కాలువలను తవ్వించాడు. ఇబ్రహీంపట్నం చెరువు, హుస్సేన్సాగర్ లతో పాటు కులీ కుతుబ్ షా పాలనలో సృష్టించబడిన మూడు ప్రధాన చెరువులలో నెక్నాంపూర్‌ చెరువు ఒకటి. చుట్టుపక్కల గృహ కాలనీల నుండి మురుగునీటిని పారవేయడానికి ఈ చెరువును ఉపయోగించాలని గ్రేటర్ హైదరాబాద్ మునిసిపల్ కార్పొరేషన్ ప్రతిపాదన చేసింది. ఈ చెరువును నేడు రెండు భాగాలు చిన్న చెరువు, పెద్ద చెరువుగా విభజించబడింది. చిన్న చెరువు పాక్షికంగా పునరుద్ధరించబడింది, సుందరమైన ప్రదేశంగా మార్చబడింది, అయితే పెద్ద చెరువు కాలుష్యంతో పోరాడుతూనే ఉంది. ఈ చెరువులో వివిధ రసాయనాలు కలుస్తున్నాయి, దాని చుట్టూ ఉన్న వివిధ నివాస కాలనీలు చెత్తను పారవేసేందుకు కూడా ఉపయోగిస్తారు. చెరువు చుట్టూ ఉన్న ఆక్రమణలు, అక్రమ నిర్మాణాలను ప్రభుత్వ అధికారులు కూల్చివేశారు. అయితే ఈ నిర్మాణాలను ఆక్రమణదారులు చట్టవిరుద్ధంగా పునర్నిర్మిస్తున్నారు. 
## పునరుద్ధరణ ప్రయత్నాలు
ఈ చెరువును క్రమంగా భూ కబ్జాదారులు ఆక్రమించి, నిర్మాణ శిధిలాలు, చెత్త, మురుగునీటితో డంప్ యార్డ్ గా మార్చారు. ఒక దశలో, చెరువు ఉపరితల వైశాల్యం 25 ఎకరాల కంటే తక్కువగా ఉండేది. హైదరాబాదు కేంద్రంగా ఉన్న ఎన్జీఓల సహాయంతో 2016లో ఈ చెరువును పునరుద్ధరించే ప్రయత్నాలు జరిగాయి. చెరువు పునరుద్ధరణలో భాగంగా చెరువును శుభ్రపరచడం కోసం మొక్కల ద్వారా, సూక్ష్మజీవుల ద్వారా కలుషితాలను తొలగించారు. నీతి ఆయోగ్ ఈ ప్రయత్నాలను గుర్తించింది. "ఇది దేశంలో 'ఉత్తమ పునరుద్ధరణ పద్ధతులకు' రోల్ మోడల్గా గుర్తించబడింది". నెక్నాంపూర్‌ చెరువు పునరుద్ధరణ "భారతదేశంలో నాలుగు ఇతర ప్రాజెక్టులతో పాటు 'పరీవాహక అభివృద్ధి' విభాగంలో రోల్ మోడల్గా గుర్తింపు పొందింది". నీతి ఆయోగ్ ప్రకారం, చెరువు బయోకెమికల్ ఆక్సిజన్ డిమాండ్ (BOD)లో 90% తగ్గింపు ఉంది. సెంటర్ ఫర్ సైన్స్ అండ్ ఎన్విరాన్మెంట్ (సిఎస్ఇ) కూడా నెక్నాంపూర్‌ చెరువును "భారతదేశంలో చెరువు పునరుద్ధరణకు ఉత్తమ నమూనా" గా గుర్తించింది.

నెక్నాంపూర్ చెరువు నీటిలో ఆక్సిజన్‌ పరిమాణం పెరగడంతో 2వేలకు పైగా తాబేళ్లు, 25 వేలకు పైగా చేపలు, 150 రకాల పక్షులు ఇక్కడ జీవిస్తున్నాయి.

## ఇవి కూడా చూడండి

* హైదరాబాదు చెరువులు

## మూలాలు

వర్గం:Coordinates on Wikidata
వర్గం:ప్రకృతి పరిరక్షణ ప్రాంతాలు
వర్గం:హైదరాబాద్ చెరువులు
ఫ్రాంక్ హచిసన్

**ఫ్రాంక్ కోప్లాండ్ హచిసన్** (25 జనవరి 1897 &#x2013; 17 డిసెంబర్ 1990) న్యూజిలాండ్ క్రీడాకారుడు. అతను ఒటాగో తరపున ఆరు ఫస్ట్-క్లాస్ క్రికెట్ మ్యాచ్‌లు ఆడాడు. 1917-18, 1919-20 సీజన్లలో ఒక్కొక్కటి మూడు మ్యాచ్‌లు ఆడాడు.

హచిసన్ 1897లో డునెడిన్‌లో జన్మించాడు. నగరంలోని ఒటాగో బాలుర ఉన్నత పాఠశాలలో చదువుకున్నాడు. సీజన్‌లో ఒటాగో ఇతర ఫస్ట్-క్లాస్ మ్యాచ్‌లు రెండింటిలోనూ ఆడటానికి ముందు అతను 1917 డిసెంబరులో క్రైస్ట్‌చర్చ్‌లోని హాగ్లీ ఓవల్‌లో కాంటర్‌బరీతో జరిగిన మ్యాచ్‌లో ఒటాగో తరపున ఫస్ట్-క్లాస్ అరంగేట్రం చేశాడు. అతని ఇతర మూడు ఫస్ట్-క్లాస్ ప్రదర్శనలు 1919-20 సీజన్‌లో ఒటాగో మొదటి మూడు ప్రాతినిధ్య మ్యాచ్‌లలో వచ్చాయి. బ్యాట్స్‌మన్‌గా ఆడుతూ, హచిసన్ అత్యధిక స్కోరు 85తో మొత్తం 144 పరుగులు చేశాడు, ఇది అతని ఏకైక ఫస్ట్ క్లాస్ హాఫ్ సెంచరీ.

వృత్తిరీత్యా వైద్యుడు, హచిసన్ 1923-24 సీజన్ నుండి 1927-28 వరకు వాంగనుయ్ కోసం హాక్ కప్ క్రికెట్ ఆడాడు. క్రికెట్‌తో పాటు అతను ఒటాగో, వెల్లింగ్‌టన్‌లకు ప్రతినిధి రగ్బీ యూనియన్‌ను, తారానాకి, వంగనుయ్, మనావతు కోసం గోల్ఫ్ ఆడాడు. అతను జాతీయ వెటరన్స్ గోల్ఫ్ ఛాంపియన్.

హచిసన్ 1990లో వాంగనుయ్‌లో మరణించాడు. అతని వయస్సు 93.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1990 మరణాలు
వర్గం:1897 జననాలు
విలియం హోల్డెన్

**విలియం జేమ్స్ హోల్డెన్** (1883 జూలై 20 &#x2013; 1949 ఆగస్టు 2) న్యూజిలాండ్ క్రికెట్ ఆటగాడు . అతను 1917-18, 1918-19 సీజన్లలో ఒటాగో తరపున నాలుగు ఫస్ట్-క్లాస్ మ్యాచ్‌లు ఆడాడు.

హోల్డెన్ 1883లో డునెడిన్‌లో జన్మించాడు. సేల్స్‌మ్యాన్‌గా పనిచేశాడు. అతను డునెడిన్, క్రైస్ట్‌చర్చ్ రెండింటిలోనూ క్లబ్ క్రికెట్ ఆడాడు. అతని కుమారులలో ఒకరైన అలెన్ హోల్డెన్ కూడా ఒటాగో తరపున ఫస్ట్-క్లాస్ క్రికెట్ ఆడాడు. మరొకరు, ఆర్థర్ హోల్డెన్, సౌత్‌ల్యాండ్, న్యూజిలాండ్‌ల కోసం ఆడిన రగ్బీ యూనియన్ హాఫ్-బ్యాక్.

హోల్డెన్ 1949లో ఇన్వర్‌కార్గిల్‌లో మరణించాడు. అతని వయస్సు 66.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1949 మరణాలు
వర్గం:1883 జననాలు
విలియం రాబర్ట్‌సన్

**విలియం అలెగ్జాండర్ రాబర్ట్‌సన్** (జననం 1940 సెప్టెంబరు 22) న్యూజిలాండ్ మాజీ క్రికెటర్. అతను 1960-61 సీజన్‌లో ఒటాగో తరపున నాలుగు ఫస్ట్-క్లాస్ మ్యాచ్‌లు ఆడాడు.

రాబర్ట్‌సన్ 1940లో సెంట్రల్ ఒటాగోలోని రాన్‌ఫర్లీలో జన్మించాడు. అతను 1960-61, 1968-69 మధ్య హాక్ కప్‌తో సహా 1957-58 సీజన్ నుండి సౌత్‌ల్యాండ్‌కు, 1958-59, 1962-63 మధ్య ఒటాగో వయస్సు-సమూహ జట్ల కోసం ఆడాడు.

ఒటాగో కోసం రాబర్ట్‌సన్ నాలుగు ఫస్ట్-క్లాస్ ప్రదర్శనలు 1960–61 సీజన్‌లో జరిగాయి. కుడిచేతి వాటం బ్యాట్స్‌మన్, అతను తన చేతికి గాయమైన ఆర్టీ డిక్‌కు బదులుగా క్యారిస్‌బ్రూక్‌లో కాంటర్‌బరీతో జరిగిన సీజన్‌లో ప్రావిన్స్ మొదటి ప్లంకెట్ షీల్డ్ మ్యాచ్‌లో అరంగేట్రం చేశాడు. అతని మొదటి ఇన్నింగ్స్‌లో 22 పరుగులు చేసిన తర్వాత, అతని రెండవ ఇన్నింగ్స్‌లో డకౌట్ అవ్వడానికి ముందు, రాబర్ట్‌సన్ జట్టులో తన స్థానాన్ని నిలుపుకున్నాడు, అయినప్పటికీ ఇది అతని అత్యధిక ఫస్ట్-క్లాస్ స్కోర్‌గా మిగిలిపోయింది. అతను ఏడు ఫస్ట్-క్లాస్ ఇన్నింగ్స్‌లలో మొత్తం 43 పరుగులు చేసిన తర్వాత సీజన్ చివరి షీల్డ్ మ్యాచ్ కోసం ఒటాగో జట్టు నుండి తప్పుకున్నాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1940 జననాలు
అతిషి మార్లెనా మంత్రివర్గం

**ఢిల్లీలోని నేషనల్ క్యాపిటల్ టెరిటరీ 12వ మంత్రి మండలి, ** 2024 సెప్టెంబరు 21న ముఖ్యమంత్రి అతిషి మర్లెనా ఆధ్వర్యంలో ఏర్పాటైంది. మంత్రివర్గంలో ఢిల్లీ శాసనసభకు చెందిన 6 మంది ఆమ్ ఆద్మీ పార్టీ శాసనసభ్యులు ఉన్నారు, వీరికి లెఫ్టినెంట్ గవర్నరు వికె సక్సేనా చేత ప్రమాణం చేయించారు.

## చరిత్ర
2022 ఢిల్లీ మద్యం కుంభకోణం కేసులో సంబంధించి లెఫ్టినెంట్ గవర్నరు ముందస్తు అనుమతి లేకుండా ఆమ్ ఆద్మీ పార్టీ అధినేత అరవింద్ కేజ్రీవాల్, ఢిల్లీ సెక్రటేరియట్‌లోకి ప్రవేశించకూడదనే షరతులతో, భారత సుప్రీంకోర్టు 2024 సెప్టెంబరు 13న, బెయిలు మంజూరు చేసింది. దానితో 2024 సెప్టెంబరు 17న రాజీనామా చేసిన తర్వాత అతిషి మర్లెనా ఆధ్వర్యంలో మంత్రివర్గం ఏర్పడింది.

బెయిల్ లభించిన తర్వాత, రెండు రోజుల్లో ఢిల్లీ ముఖ్యమంత్రి పదవికి రాజీనామా చేస్తానని కేజ్రీవాల్ అంతకుముందు చెప్పారు. సీనియర్ మంత్రివర్గ సభ్యురాలు అతిషి తదుపరి ముఖ్యమంత్రి కావచ్చని మీడియాలో చాలా ఊహాగానాలు వచ్చాయి.అయితే దీనిపై పార్టీ నిర్ణయం తీసుకుంటుందని ఆమె ఓ ముఖాముఖి కార్యక్రమంలో చెప్పింది.

2024 సెప్టెంబరు 19న, ఆమ్ ఆద్మీ పార్టీ శాసనసభ్యులు అతిషిని ముఖ్యమంత్రిగా నియమించారు. 2024 సెప్టెంబరు 21న అతిషి నియామకానికి లెఫ్టినెంటు గవర్నరు సక్సేనా ఆమోదం తెలిపారు.

## మంత్రి మండలి
ప్రమాణ స్వీకార కార్యక్రమం తరువాత, అతిషి కౌన్సిల్‌లోని ఇతర 5 మంది సభ్యులకు, పోర్ట్‌ఫోలియోలను ఈ క్రింది విధంగా కేటాయించారు:

## మాజీ మంత్రులు

## మూలాలు

వర్గం:భారత రాష్ట్ర, ప్రాంతీయ మాజీ మంత్రిమండళ్లు
వర్గం:2024లో ఏర్పడిన క్యాబినెట్‌లు
వర్గం:ఢిల్లీ రాజకీయాలు
వర్గం:ఢిల్లీ మాజీ మంత్రి మండళ్లు
వర్గం:2024 భారత రాజకీయాలు
వర్గం:ఢిల్లీలో 2020ల స్థాపనలు
వర్గం:అధికారంలో లేని మంత్రిమండళ్లు
ఎపిస్టాక్సిస్

ఎపిస్టాక్సిస్ అంటే ముక్కు నుండి రక్తస్రావం జరిగే శరీర పరిస్థితి. దీనిని  ముక్కు నుండి రక్త స్రావం లేదా రక్తం కారడం అని కూడా పిలుస్తారు. రక్తం కడుపులోకి కూడా ప్రవహించి వికారం,  వాంతులకు కారణమవుతుంది. మరింత తీవ్రమైన సందర్భాల్లో రెండు నాసికా రంధ్రాల నుండి రక్తం రావచ్చు. అరుదుగా రక్తస్రావం చాలా ఎక్కువగా ఉండవచ్చు, రక్తపోటు తగ్గవచ్చు. అరుదుగా రక్తం నాసోలాక్రిమల్ వాహిక పైకి వచ్చి కంటి నుండి బయటకు వస్తుంది.

## సమస్యలు
ముక్కులో వేలు దూర్చడం వలన ఏర్పడిన గాయం, రక్తం పలుచబడటం, అధిక రక్తపోటు, మద్యపానం, కాలానుగుణంగా వస్తుండే అలెర్జీలు, పొడి వాతావరణం,   కార్టికోస్టెరాయిడ్లను పీల్చడం వంటివి  ప్రమాద కారకాలు. ఈ ముక్కు రక్తస్రావంలో రెండు రకాలు ఉన్నాయి - అవి పూర్వ రక్తస్రావం,  పృష్ఠ రక్తస్రావం, ఇది అరుదుగా సంభవిస్తుంది కానీ మరింత తీవ్రమైనది. పూర్వ ముక్కు రక్తస్రావం సాధారణంగా కీసెల్బాచ్  ప్లెక్సస్ (నాసికా రంధ్రాలను వేరుచేసే విభాజకం (సెప్టం)కు  సరఫరా చేసే ముక్కులోని నాలుగు లేదా ఐదు ధమనుల నెట్‌వర్క్ - ప్లెక్సస్) నుండి సంభవిస్తుంది, అయితే పృష్ఠ రక్తస్రావం తరచుగా స్ఫెనోపాలటైన్ ధమని నుండి సంభవిస్తుంది. రోగ నిర్ధారణ సాధారణంగా ప్రత్యక్ష పరిశీలన ద్వారా జరుగుతుంది .

## నివారణ, చికిత్స
ఈ సమస్యకు నివారణగా ముక్కులో పెట్రోలియం జెల్లీని వాడుతారు. ప్రారంభంలో చికిత్సగా సాధారణంగా ముక్కు ముందు భాగంలో కనీసం ఐదు నిమిషాలు ఒత్తిడి చేయడం ఉంటుంది. ఇది సరిపోకపోతే నాసికా ప్యాకింగ్ ఉపయోగించవచ్చు. ట్రానెక్సామిక్ ఆమ్లం కూడా సహాయపడవచ్చు . రక్తస్రావం కొనసాగితే ఎండోస్కోపీ సిఫార్సు చేస్తారు.

## వ్యాప్తి
దాదాపు 60% మంది తమ జీవితంలో ఏదో ఒక సమయంలో ముక్కు నుండి రక్తస్రావం సమస్యకి గురిఅవుతారు. సుమారు 10% మందిలో ముక్కు నుండి రక్తం రావడం అనే సమస్య తీవ్రంగా ఉంటుంది. ముక్కు కారడం అనేది  ప్రాణాంతకం అవడం అరుదు. 1999లో అమెరికాలో జరిగిన 24 లక్షల మరణాలలో ఈ సమస్యతో మరణించిన వారు నాలుగు మంది. ముక్కు నుండి రక్తం కారడం అనేది సాధారణంగా 10 సంవత్సరాల కంటే తక్కువ వయస్సు ఉన్నవారిని,  50 సంవత్సరాల కంటే ఎక్కువ వయస్సు ఉన్నవారిని ప్రభావితం చేస్తుంది.

## సూచనలు


వర్గం:చెవి, ముక్కు, గొంతు వ్యాధులు
దేవికా వైద్

**దేవికా వైద్** భారతీయ మోడల్, అందాల రాణి. ఆమె 2018 సంవత్సరంలో గ్లమానంద్ సూపర్ మోడల్ ఇండియాలో మిస్ ఇండియా ఎర్త్ కిరీటాన్ని గెలుచుకుంది. ఫిలిప్పీన్స్ మనీలాలో జరిగిన మిస్ ఎర్త్ 2018 పోటీలో భారతదేశానికి ప్రాతినిధ్యం వహించింది.

## కెరీర్
వైద్ ఢిల్లీ విశ్వవిద్యాలయంలో బ్యాచిలర్ ఆఫ్ కామర్స్ చదివింది, అక్కడ ఆమె ఫ్యాషన్, మోడలింగ్ లపై ఆసక్తిని పెంచుకుంది. ఆమె ఒక వ్లాగర్ కూడా .

## మూలాలు

వర్గం:భారతీయ అందాల పోటీ విజేతలు
వర్గం:1992 జననాలు
వర్గం:జీవిస్తున్న ప్రజలు
వైశాలి దేశాయ్

**వైశాలి దేశాయ్** భారతీయ నటి, మోడల్, అందాల పోటీ టైటిల్ హోల్డర్. ఆమె ప్రముఖ చిత్రనిర్మాత మన్మోహన్ దేశాయ్ మనవరాలు. ఆమె ఫెమినా మిస్ ఇండియా ఇంటర్నేషనల్ 2005 టైటిల్ గెలుచుకుంది. టోక్యోలో జరిగిన మిస్ ఇంటర్నేషనల్ 2006 పోటీలో భారతదేశానికి ప్రాతినిధ్యం వహించింది. ఆమె *కల్ కిస్నే దేఖా* చిత్రంతో తన నటనా వృత్తిని ప్రారంభించింది.

## ప్రారంభ జీవితం
వైశాలి దేశాయ్ ఒక గుజరాతీ. ఆమె చిత్రనిర్మాత మన్మోహన్ దేశాయ్ మనవరాలు.

వైశాలి బెంగళూరులో పెరిగింది, తన పాఠశాల విద్యను సోఫియా హైస్కూల్లో చేసింది. ఆమె మౌంట్ కార్మెల్ కళాశాల నుండి గ్రాడ్యుయేషన్ పూర్తి చేసింది. ఆమె మిస్ ఇండియా పోటీ తరువాత ఆమె మోడలింగ్, తదుపరి చదువుల కోసం తన కుటుంబంతో కలిసి ముంబైకి మారింది.

వైశాలి బెంగళూరులో రాంప్ షోలు చేస్తూ అగ్రశ్రేణి మోడల్ గా ఉండేది. ఆమె మొదటి ప్రదర్శన ఆమె పద్నాలుగు సంవత్సరాల వయసులో జరిగింది. పాండ్స్ డ్రీమ్ఫ్లవర్ టాల్క్ కోసం ఆమె చేసిన మొదటి వాణిజ్య ప్రకటనతో నటన ప్రపంచంలో ఆమె ప్రధాన ప్రవేశం. ఆ తర్వాత, ఆమె తనిష్క్, కాంపాక్, రేమండ్స్ వంటి ప్రకటనలలో కనిపించింది. వైశాలి తొలి చిత్రం *కల్ కిస్నే దేఖా* కాగా సిమిలిట్యూడ్ అనే చిన్న సైకలాజికల్ హర్రర్ చిత్రంలో కూడా నటించింది, ఈ చిత్రం 23వ బుసాన్ అంతర్జాతీయ చలన చిత్రోత్సవం అధికారికంగా ఎంపిక చేయబడింది, ఆసియా లఘు చిత్ర పోటీ విభాగంలో పోటీపడింది.

## మోడలింగ్, ప్రకటనలు
ఆమె కాంపాక్ ల్యాప్టాప్, రేమండ్ వంటి ప్రసిద్ధ ప్రకటనలలో చేసింది. ఆమె నఫీసా అలీతో కలిసి తనిష్క్ ప్రకటనలోనూ కనిపించింది. ఆమె గోల్డ్ ఆయిల్, పవర్ డిటర్జెంట్ వంటి ఉత్పత్తులకు ప్రకటనలు చేసింది. వైశాలి సన్ఫీస్ట్ కోసం షారుఖ్ ఖాన్ తో ఒక ప్రకటనలో, డాబర్ గులాబరి ప్రకటనలోనూ కనిపించింది.

కుమార్ సానూతో 'ఐసా నా దేఖో ముఝే' అనే పాటను తన మొదటి వీడియోగా చేసింది. ఆ తరువాత, ఆమె యుఫోరియా బ్యాండ్ కోసం మూడు వీడియోలు చేసింది. ఆమె వారితో కలిసి "సోనియా" చేసింది, ఆ తర్వాత ప్రదీప్ సర్కార్ దర్శకత్వం వహించిన "మెహఫుజ్" వచ్చింది.

ఎలైట్ లుక్ ఆఫ్ ది ఇయర్ పోటీలో పాల్గొన్న వైశాలి రెండవ రన్నరప్ గా నిలిచింది. పాండ్స్ ఫెమినా మిస్ ఇండియా పోటీలో పాల్గొన్న వైశాలి, ఐదుగురు ఫైనలిస్టులలో లేనప్పటికీ మిస్ ఇండియా ఇంటర్నేషనల్ గా మూడవ రన్నరప్ గా నిలిచింది. అదే సంవత్సరంలో ఆమె టోక్యోలో జరిగిన మిస్ ఇంటర్నేషనల్ పోటీకి వెళ్ళింది, కానీ ఆమె కండ్లకలక కారణంగా గెలవలేకపోయింది.

ప్రముఖ భారతీయ డిజైనర్ల కోసం వైశాలి రాంప్ షోలు చేసింది. ఆమె లాక్మే ఫ్యాషన్ వీక్, ఢాకా ఫ్యాషన్ వీక్, శ్రీలంక ఫ్యాషన్ వీక్లలో పాల్గొంది.

## ఫిల్మోగ్రఫీ

## మూలాలు

వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:21వ శతాబ్దపు భారతీయ నటీమణులు
సుధా మల్హోత్రా

**సుధా మల్హోత్రా** (జననం 1936 నవంబర్ 30) ఒక భారతీయ నేపథ్య గాయని. ఆమె కొన్ని బాలీవుడ్ చిత్రాలలో కూడా నటించింది. ఈమె నేపథ్య గాయనిగా 1950-60 దశకాలలో *ఆర్జూ*, *ధూల్ కా ఫూల్*, *అబ్ ఢిల్లీ దూర్ నహీ*, *గర్ల్ ఫ్రెండ్*, *బర్సాత్ కీ రాత్*, *దీదీ* , *దేఖ్ కబీరా రోయా* వంటి ప్రముఖ బాలీవుడ్ చిత్రాలలో పనిచేసింది. ఆమె చివరిసారిగా రాజ్ కపూర్ యొక్క *ప్రేమ్ రోగ్* (1982) లో "యే ప్యార్ థా యా కుచ్ ఔర్ థా" పాట పాడింది. హిందీ పాటలతో పాటు, మల్హోత్రా అనేక ప్రసిద్ధ మరాఠీ పాటలను (అరుణ్ దాతేతో కలిసి భావగీతాలు) పాడింది. 2013లో భారత ప్రభుత్వం ఈమెకు పద్మశ్రీ అవార్డును ప్రదానం చేసింది.

## ప్రారంభ జీవితం,  విద్యాభ్యాసం
సుధా మల్హోత్రా న్యూఢిల్లీలో ఒక పంజాబీ హిందూ కుటుంబంలో జన్మించింది. ఈమె బాల్యం లాహోర్, భోపాల్,  ఫిరోజ్పూర్ లలో గడిచింది.  ఈమె నలుగురు తోబుట్టువులలో పెద్దది. ఈమె ఆగ్రా విశ్వవిద్యాలయం నుండి సంగీతంలో గ్రాడ్యుయేషన్ చేసింది.

## వృత్తి
మల్హోత్రాను బాల కళాకారుణిగా గులాం హైదర్ (1940ల ప్రముఖ సంగీత దర్శకుడు) కనుగొన్నారు. ఈమె *ఆర్జూ* చిత్రంలో అడుగుపెట్టింది.  వ్యాపారవేత్త గిరిధర్ మోట్వానీ (ఆమె కుటుంబానికి చెందిన చికాగో రేడియో మైక్ కంపెనీ) తో వివాహం తరువాత ఈమె 1960లో చిత్ర పరిశ్రమ నుండి  విరమించింది. తరువాతి సంవత్సరాల్లో ఆమె జగ్జిత్ సింగ్ యొక్క ఇన్ ఎ మూడ్ ఆఫ్ లవ్ తో సహా కొన్ని ఆల్బంల కోసం పాడింది. ఈమె 1982లో రాజ్ కపూర్ యొక్క *ప్రేమ్ రోగ్* కోసం కూడా పాడింది. ఆమె ప్రసిద్ధ మరాఠీ పాటలలో కొన్ని (భావగీతాలు)-"శుక్రతారా మాండ్వారా", "హాత్ తుజా హాటాత్" , "దివాస్ తుజే హే ఫులాయ్చే", ఇవన్నీ అరుణ్ దాతేతో యుగళగీతాలు. ఈమె 155 చిత్రాలలో 264 పాటలు పాడింది.

## వ్యక్తిగత జీవితం
మల్హోత్రా గిరిధర్ మోట్వానీని వివాహం చేసుకున్నది. ఆయన కుటుంబానికి చికాగో రేడియో ఉంది. ఈమె వివాహం తరువాత, గీత రచయిత సాహిర్ లుధియాన్వి   తో   ఈమె కలిసి ఉన్న ఛాయాచిత్రాలు బ్లిట్జ్ పత్రికలో ప్రచురించబడ్డాయి. ఆమె పదేపదే వారి మధ్య సంబంధాన్ని ఖండించింది, తరువాత, బ్లిట్జ్ క్షమాపణను ప్రకటించింది. మల్హోత్రా వివాహం ఖరారు అయినప్పుడు లుధియాన్వి *చలో ఏక్ బార్ ఫిర్* సే పాట రాశారని నమ్ముతారు.

## ఫిల్మోగ్రఫీ

* *ఆర్జూ*
* *అబ్ ఢిల్లీ డోర్ నహీ*
* *గర్ల్ ఫ్రెండ్*
* *దేఖ్ కబీరా రోయా* (1957) 
* *ధూల్ కా ఫూల్* (1959) 
* బర్సాత్ కీ రాత్ (1960) 
* *గౌహర్*
* *దిల్-ఎ-నాదన్* (1953) 
* *బాబర్*
* *దీదీ.*
* *ప్రేమ్ రోగ్* (1982) 

## సూచనలు

## బాహ్య లింకులు

* 
* సుధా మల్హోత్రా డిస్కోగ్రఫీ

వర్గం:1936 జననాలు
వర్గం:భారతీయ మహిళా నేపథ్య గాయకులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నేపథ్యగాయకులు
వర్గం:పద్మశ్రీ పురస్కార గ్రహీతలు
వర్గం:పద్మశ్రీ పురస్కారం పొందిన మహిళలు
ఎన్. లిగన్న

**ఎన్. లిగన్న** కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో మాయకొండ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
ఎన్. లిగన్న భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 శాసనసభ ఎన్నికలలో మాయకొండ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్  అభ్యర్థి కెఎస్ బసవరాజ్ పై 6,458 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.  ఆయనకు 2018 శాసనసభ ఎన్నికలలో బీజేపీ నుండి టికెట్ దక్కలేదు, ఆయన స్థానంలో బీజేపీ నుండి  బసవరాజా నాయక్ కు టికెట్ దక్కింది.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు
మైఖేల్ మెకెంజీ

**మైఖేల్ కుర్రాన్ మెకెంజీ** (జననం 18 సెప్టెంబర్ 1974) న్యూజిలాండ్ మాజీ క్రికెటర్. అతను 1992-93 సీజన్‌లో ఒటాగో తరపున రెండు ఫస్ట్-క్లాస్ మ్యాచ్‌లు ఆడాడు.

మెకెంజీ 1974లో సెంట్రల్ ఒటాగోలోని రాన్‌ఫుర్లీలో జన్మించాడు. అతను 1992-93 సీజన్‌లో జట్టు కోసం తన సీనియర్ ప్రతినిధి అరంగేట్రం చేయడానికి ముందు ఒటాగో కోసం వయస్సు-సమూహ క్రికెట్ ఆడాడు. మెకంజీ రెండు ఫస్ట్-క్లాస్ మ్యాచ్‌లు 1993 జనవరిలో ఆడిన ప్లంకెట్ షీల్డ్ మ్యాచ్‌లు. ప్రాథమికంగా లెగ్ స్పిన్ బౌలర్, అతను ఫస్ట్-క్లాస్ క్రికెట్‌లో రెండు వికెట్లు,  తొమ్మిది పరుగులు చేశాడు. అతను 1993-94 సీజన్‌లో ఒటాగో సెకండ్ XI కొరకు క్రమం తప్పకుండా ఆడటం కొనసాగించాడు. 1995-96, 2000-01 సీజన్‌లలో ప్రతి ఒక్క జట్టు కోసం ఒకే ప్రదర్శన ఇచ్చాడు.

ఒటాగోతో అతని కెరీర్ తర్వాత, మాకెంజీ మోస్గిల్‌లోని టైరీ క్రికెట్ క్లబ్‌కు ప్లేయర్-కోచ్ అయ్యాడు. అతను జట్టు కోసం 200 కంటే ఎక్కువ మ్యాచ్‌ల్లో ఆడాడు. 4,000 పరుగులు, 250 వికెట్లు సాధించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1974 జననాలు
విలియం హిగ్గిన్స్

**విలియం లారెన్స్ హిగ్గిన్స్** (1888 నవంబరు 15 &#x2013; 1968 జూలై 3) న్యూజిలాండ్ క్రికెట్ ఆటగాడు. అతను 1910-11, 1920-21 సీజన్ల మధ్య ఒటాగో తరపున ఏడు ఫస్ట్-క్లాస్ మ్యాచ్‌లు ఆడాడు.

హిగ్గిన్స్ 1888లో డునెడిన్‌లో న్యూజిలాండ్ ఆర్మీలో సార్జెంట్ అయిన లారెన్స్ హిగ్గిన్స్ కుమారుడిగా జన్మించాడు. 1910 డిసెంబరులో క్యారిస్‌బ్రూక్‌లో కాంటర్‌బరీతో జరిగిన మ్యాచ్‌లో హిగ్గిన్స్ ఒటాగో తరపున ఫస్ట్-క్లాస్ అరంగేట్రం చేసినప్పుడు కుటుంబం ఉత్తర ఒటాగోలోని తువాపేకా ప్రాంతంలో నివసిస్తున్నారు. అతను తన మొదటి ఇన్నింగ్స్‌లో డకౌట్, రెండో ఇన్నింగ్స్‌లో 17 పరుగులు చేశాడు.

1911-12లో సౌత్‌ల్యాండ్‌తో, 1912-13 ప్లంకెట్ షీల్డ్‌లో ఆక్లాండ్‌తో ఆడిన తర్వాత, హిగ్గిన్స్ 1913-14 సమయంలో మూడుసార్లు ఆడాడు. మొదటి ప్రపంచ యుద్ధంలో న్యూజిలాండ్ ఆర్మీలో పనిచేసిన తర్వాత అతను 1920-21లో ప్రాతినిధ్య జట్టు తరపున రెండుసార్లు ఆడాడు, ఒకసారి కాంటర్‌బరీకి వ్యతిరేకంగా 1921 మార్చిలో టూరింగ్ ఆస్ట్రేలియన్‌లతో తన చివరి ఫస్ట్-క్లాస్ ప్రదర్శన ఇచ్చాడు. అతని ఏడు ఫస్ట్-క్లాస్ మ్యాచ్‌లలో అతను మొత్తం 201 (ప్రాతినిధ్య క్రికెట్ చివరి సీజన్‌లో కాంటర్‌బరీపై చేసిన అత్యధిక స్కోరు 67తో సహా) పరుగులను సాధించాడు.

హిగ్గిన్స్ 1968లో మిడ్-కాంటర్‌బరీలోని ఆష్‌బర్టన్‌లో మరణించాడు. అతని వయస్సు 79.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1968 మరణాలు
వర్గం:1888 జననాలు
జగదీష్ గూడగుంటి

**జగదీష్ గూడగుంటి** కర్ణాటక రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికలలో జమఖండి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## రాజకీయ జీవితం
జగదీష్ గూడగుంటి స్వతంత్ర అభ్యర్థిగా 2013 శాసనసభ ఎన్నికలలో జమఖండి నియోజకవర్గం నుండి పోటీ చేసి ఓడిపోయి ఆ తరువాత భారతీయ జనతా పార్టీలో చేరి పార్టీలో వివిధ హోదాల్లో పని చేసి 2023 శాసనసభ ఎన్నికలలో జమఖండి నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్  అభ్యర్థి ఆనంద్ న్యామగౌడపై 4,716 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2023 కర్ణాటక శాసనసభ్యులు
ఆనంద్ న్యామగౌడ

**ఆనంద్ న్యామగౌడ** కర్ణాటక రాష్ట్రానికి చెందిన రాజకీయ నాయకుడు. ఆయన 2018 జమఖండి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

## రాజకీయ జీవితం
ఆనంద్ న్యామగౌడ తన తండ్రి సిద్దు న్యామగౌడ మరణాంతరం  భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 2018లో జమఖండి నియోజకవర్గానికి జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్రీకాంత్ కులకర్ణిపై 39,476 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జగదీష్ గూడగుంటి చేతిలో 4,716 ఓట్ల తేడాతో ఓడిపోయాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2018 కర్ణాటక శాసనసభ్యులు